Preoperativ beregning av brytningsindeks for den IOL-en man skal implantere er ofte relativt komplisert. Det benyttes formler som tar med flere parametre, blant annet lengde av øyet og plassering av den naturlige linsen. Nøyaktigheten er likevel begrenset, og det postoperative resultatet er ikke alltid slik man forventer. Vanligvis vil IOL ha en refraktiv styrke på rundt +20 dioptrier. Helt unntaksvis kan linser ha negativ brytningsverdi.